recursal/SuperWikiNEXT-32B huggingface dataset:
**এমিলি কার** (১৮৭১ - ১৯৪৫) ছিলেন কানাডীয় খ্যাতনামা চিত্রকর। বয়স যখন সত্তরের কোঠায় তখন তিনি প্রথমবারের মতো হার্টঅ্যাটাকে আক্রান্ত হন। সালটি ছিল ১৯৩৭। এরপর থেকে ছবি আঁকার কাজটি শস্নথ হয়ে আসে। দিনের বেশির ভাগ সময় লেখালেখিতেই ব্যয় করতে শুরু করেন নন্দিত এ-শিল্পী। ১৯৪১ সালে ঠিক সত্তর বছর বয়সে এমিলির প্রথম গ্রন্থ প্রকাশিত হয়। *ক্লি ওয়াক* শিরোনামের প্রথম সেই গ্রন্থ দিয়ে তিনি ছিনিয়ে নেন দেশের সর্বোচ্চ সাহিত্যস্বীকৃতি ‘গভর্নর জেনারেল সাহিত্য পুরস্কার’। বিশটি ভাষায় অনূদিত সে-গ্রন্থটি প্রকাশের পরের বছর এমিলি রচনা করেন স্মৃতিকথা *বুক অব স্মল*।।

জীবন
----

এমিলির জন্ম ব্রিটিশ কলাম্বিয়া প্রদেশের ভিক্টোরিয়ায়। ব্রিটিশ ঐতিহ্য-প্রভাবিত পরিবারের সন্তান এমিলি ১৮৯০ থেকে ১৮৯২ সাল পর্যন্ত সানফ্রান্সিসকোয় পড়াশোনা করেন। পরে ১৮৯৯ সালে লন্ডনে যান এবং ১৯০৫ সাল পর্যন্ত সেখানেই অবস্থান করেন। এরই মধ্যে শিল্পচর্চা শুরু করলেও যেহেতু তাঁর ধ্যানের কেন্দ্রবিন্দু ছিল ব্রিটিশ কলাম্বিয়ার ফার্স্ট নেশনের মানুষ, এমিলি কানাডীয় শিল্পবোদ্ধাদের বিশেষ মনোযোগ আকর্ষণ করতে পারেননি। ভিক্টোরিয়ায় কিছুদিন শিল্পকলার শিক্ষক হিসেবে কাজ করার পর তিনি ১৯১০ সালে আবার ইউরোপে যান। প্যারিসে তাঁর অধ্যয়নের কেন্দ্রবিন্দু ছিল আধুনিক শিল্পকলা। ১৯১২ সালে ভ্যাঙ্কুভারে ফিরে তিনি জলরং ও তেলরঙের প্রধান চিত্রগুলো নিয়ে একটি প্রদর্শনীর আয়োজন করেন। আধুনিক শিল্পের বৈশিষ্ট্যকে শিল্পীসমাজের কাছে পরিচিত করে তুলতেও এমিলি বিভিন্ন উদ্যোগ নিয়েছিলেন পরের দেড় দশক ধরে। যদিও রূঢ় সত্য হলো, তিনি ১৯২৭ সাল পর্যন্ত কানাডীয় চিত্রকলার জগতে কখনো বিশেষ মর্যাদার সঙ্গে বিবেচিত হননি।

গ্রন্থাবলী
----------

* *ক্লি ওয়াক* (১৯৪১)
* *বুক অব স্মল* (১৯৪২)
* *দ্য হাউস অব অল সর্টস* (১৯৪৪)
* *গ্রোইং পেইন্স (১৯৪৬)*
* *পজ* (১৯৫৩)
* *দ্য হার্ট অব অ্যা পিকক* (১৯৫৩)
* *হানড্রেডস অ্যান্ড থাউজেন্ডস* (১৯৬৬)

পুরস্কার
--------

গভর্নর জেনারেল সাহিত্য পুরস্কার

এমিলি কার নিয়ে বই
------------------

* *এমিলি কার : অ্যাজ আই নিউ হার*, ক্যারল পিয়ারসন (১৯৫৪, নতুন সংস্করণ ২০১৬)
* *এমিলি কার : রিবেল আর্টিস্ট*, কেইট ব্রেইড (২০০০)
* *ইনওয়ার্ড টু দ্য বোনস : জর্জিয়া ও’কিফস’স জার্নি উইথ এমিলি কার*,‌ কেইট ব্রেইড (১৯৯৮)
* *এমিলি কার*, ডরিস শ্যাডবল্ট (১৯৯০)

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস  ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "কানাডীয় চিত্রী-লেখক এমিলি কারের রচনাসম্ভার"। *kaliokalam.com*।
**বিল বিসেট**  (১৯৩৯) কানাডীয় সাহিত্যে প্রৌঢ় লেখকদের মধ্যে যার নাম বিভিন্ন কারণেই উচ্চারিত হয় তিনি হলেন বিল বিসেট। তিনি একাধারে কবি ও চিত্রকর বিল বিসেট কিন্তু ‘পারফরমার’। আশির কোঠায় ছুঁই ছুঁই তিনি। গ্রন্থের সংখ্যাও ষাট অতিক্রম করেছে অনেক আগেই। বিলের বইয়ের সংখ্যাটি যখন ত্রিশের কোঠা পার করছিল সেই সময়, ১৯৭৭ সালে, বিলকে নিয়ে কানাডার পার্লামেন্টে একটি আলোচনা উত্থাপিত হয়। পার্লামেন্টের কনজারভেটিভ দলের কয়েকজন সদস্য আপত্তি করেন যে, বিলকে যেন কানাডিয়ান ‘কাউন্সিল ফর দ্য আর্টস’-এর অর্থ সাহায্য না দেওয়া হয়। তারা যে বিলের সাহিত্যকে ‘ডিজগাস্টিং’ই বললেন তাই নয়, সাথে যুক্ত হয়েছিল ‘পর্নোগ্রাফিক’ শব্দটিও। ইতিহাস ঘাটলে দেখা যায়, সে সময় বছর খানেকের জন্য বিল কানাডা কাউন্সিলের কোনো অর্থ সাহায্য পান নি; যদিও সংশ্লিষ্টরা দাবি করেন যে, ওই না পাওয়ার পেছনে সংসদের আলোচনাটি নয়, বরং অন্য কারণ দায়ী ছিল। যদিও ইতিহাস সাক্ষ্য দেয় যে বিল বিসেটকে সে সময় অনেক অর্থকষ্টে কাটাতে হয়েছে এবং এক পর্যায়ে তার প্রেসটিও বিক্রি করে দিতে হয়।
বিশাল দেশ কানাডার সর্বপূর্ব অঞ্চল হ্যালিফ্যাক্সে জন্মগ্রহণকারী এই লেখকের নাম বহুল উচ্চারণের কারণ এটি নয় যে, তিনি অন্যতম এক প্রবীণ। প্রকৃত কারণ হলো, সাহিত্য রচনার বাহন যে ভাষা এবং সাহিত্য প্রকাশের উপায় যে প্রকরণ বিল সেগুলোকে ভেঙেচুরে একাকার করে ফেলেছেন। প্রচলিত ভাষা ও প্রকরণের বিরোধিতা তিনি শুরু করেন পাঁচ দশক আগেই এবং যথেষ্ট বিরোধিতার সম্মুখীনও হন। কিন্তু মজার বিষয় হলো পঞ্চাশ বছর ধরেই বিল সে কাজটি করেই চলেছেন এমন দৃঢ়তার সাথে যে সেটাই বিলের বর্তমান পরিচয় হয়ে দাঁড়িয়েছে।

বিল বিসেটের বৈশিষ্ট্য
---------------------

বিলের সব গ্রন্থনামে বড় হাতের বর্ণ বিবর্জিত, প্রচলিত বানানকে অস্বীকৃত। চমকে যেতে হয় একটি উপন্যাসের নামই যখন হয়ে যায় novel। সারা বই জুড়ে বড় হাতের বর্ণ ব্যবহারকে সম্পূর্ণত এড়িয়ে গেছেন বিল, যেমন তিনি তার নিজের নামের ক্ষেত্রেও করেন। নভেল, টাইম, আনকারেক্ট থটস, থ্রোট-এর সারা বই জুড়ে পাঠক কিন্তু খুঁজে পাবেন না একটিও যতিচিহ্ন। শুধু কী বর্ণ এবং ভাষা ব্যবহারেই বিল নিজেকে সীমাবদ্ধ রেখেছেন? তা কিন্তু নয়। আজকের লেখায় যে দুটি উপন্যাসের নাম বারবার ব্যবহার করছি, লেখক সেগুলোকে বলছেন উপন্যাস। বই খুললে মনে হয় কেমন যেন কাব্য কাব্য ধাঁচের রচনা। শুধু কী তাই? সে ধাঁচে প্লট, চরিত্র, কাহিনি খুঁজে পাওয়াও সহজ কাজ নয় বলেই মনে হয়। এই যে ভাষা, রচনাশৈলী এবং কাহিনিনির্মাণ সবকিছুতেই প্রচলকে ভেঙে নিজের মতো করে সাজিয়ে নিয়ে কানাডায় যে লেখক প্রতিষ্ঠিত তিনি হলেন বিল বিসেট।

গ্রন্থপঞ্জি
-----------

### কাব্যগ্রন্থ

* ‘'ইনকারেক্ট থটস [১৯৯২]
* টাইম [২০১০]

### উপন্যাস

* '‘নভেল [২০১১]
* *হাংরি থ্রোট* [২০১৩]

পুরস্কার
--------

* ডরোথি লিভসে কবিতা পুরস্কার (২বার)
* মিল্টন অ্যাকর্ন পুরস্কার
* জর্জ উডকক সম্মাননা (কানাডীয় সাহিত্যে সারাজীবনের অবদানের জন্যে)

বহিঃসংযোগ
---------

*কানাডীয় সাহিত্য: বিচ্ছিন্ন ভাবনা*, সুব্রত কুমার দাস ঢাকা, ২০১৯, ISBN 978-984-504=317-5

তথ্যসূত্র
---------

1. ↑  "বিল বিসেট : প্রথাবিরোধী এক কানাডীয় লেখকের কথা"। *porospor.info*। [*স্থায়ীভাবে অকার্যকর সংযোগ*]
আসাদুজ্জামান খান নিবন্ধের সাথে বিভ্রান্ত হবেন না।

**আসাদুজ্জামান খাঁন** (জন্ম ৩১ ডিসেম্বর ১৯৫০) বাংলাদেশের স্বরাষ্ট্রমন্ত্রী এবং আওয়ামী লীগের একজন রাজনীতিবিদ। তিনি নবম জাতীয় সংসদে ঢাকা-১১ এবং দশম ও একাদশ জাতীয় সংসদে ঢাকা-১২ আসন থেকে নির্বাচিত হন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করে সক্রিয়ভাবে যুদ্ধ করেন।

প্রাথমিক ও শিক্ষা জীবন
----------------------

আসাদুজ্জামান খান ১৯৫০ সালের ৩১ ডিসেম্বর তৎকালীন পূর্ব পাকিস্তানের ঢাকা জেলার তেজগাঁও থানার মনিপুরিপাড়ায় জন্মগ্রহণ করেন। তার পিতা আশরাফ আলী খান একজন সরকারী কর্মকর্তা ছিলেন আর মাতা আকরামুন নেসা। পরিবারে তিনি দ্বিতীয় সন্তান ছিলেন। তাদের পৈতৃক নিবাস ঢাকা জেলার অন্তর্গত দোহার উপজেলায়। 

### শিক্ষা

কামাল ১৯৬৫ সালে ঢাকা পলিটেকনিক উচ্চ বিদ্যালয় থেকে এসএসসি এবং ১৯৬৭ সালে জগন্নাথ কলেজ (বর্তমানে জগন্নাথ বিশ্ববিদ্যালয়) থেকে এইচএসসি পাশ করেন। পরবর্তীতে তিনি ঢাকা বিশ্ববিদ্যালয় থেকে বিএসসি অনার্স ডিগ্রি অর্জন করেন। লেখাপড়ার পাশাপাশি সত্তরের দশকে মঞ্চ নাটক করতেন। খেলাধুলায় তিনি ব্যাডমিন্টন ও দাবা খেলায় পারদর্শী ছিলেন।

রাজনৈতিক জীবন
-------------

আসাদুজ্জামান খান মুক্তিবাহিনীর সদস্য ছিলেন। তিনি ১৯৭১ সালে বাংলাদেশের স্বাধীনতা যুদ্ধে অংশগ্রহণ করেছিলেন। খান ক্যাপ্টেন আব্দুল হালিম চৌধুরীর নেতৃত্বে সেক্টর ২-এ যুদ্ধ করেছিলেন। আসাদুজ্জামান খান বাংলাদেশ প্রেস কাউন্সিল ও শেরে বাংলা কৃষি বিশ্ববিদ্যালয়ের সিনেট সদস্য।

তিনি ২০০৮ সালে বাংলাদেশের নবম জাতীয় সংসদ নির্বাচনে অংশগ্রহণ করে ঢাকা-১১ আসন থেকে সংসদ সদস্য নির্বাচিত হন। তিনি ২০০৯ থেকে ২০১৩ পর্যন্ত গৃহায়ন ও গণপূর্ত মন্ত্রণালয়ের সংসদীয় স্থায়ী কমিটির সদস্য হিসেবে দায়িত্ব পালন করেন। তিনি ২০১৪ সালে দশম জাতীয় সংসদ নির্বাচনে ঢাকা-১২ আসনে বিনা প্রতিদ্বন্দ্বিতায় সংসদ সদস্য নির্বাচিত হন। ১২ জানুয়ারি ২০১৪ সালে তিনি স্বরাষ্ট্র মন্ত্রণালয়ের প্রতিমন্ত্রী হিসাবে শপথ নেন। ২০১৫ সালের ১৪ জুলাই তিনি স্বরাষ্ট্র মন্ত্রণালয়ের পূর্ণ মন্ত্রী হিসাবে দায়িত্ব পান। আসাদুজ্জামান ৩০ শে ডিসেম্বর ২০১৮ সালে একাদশ জাতীয় সংসদ নির্বাচনে তৃতীয়বারের মতো সংসদ সদস্য নির্বাচিত হন এবং পুনরায় শপথ নিয়ে স্বরাষ্ট্র মন্ত্রণালয়ের দায়িত্ব গ্রহণ করেন।

ব্যক্তিগত জীবন
--------------

আসাদুজ্জামান দোহার পদ্মা কলেজের প্রতিষ্ঠাতা। তিনি লুৎফুল তাহমিনা খানের সাথে বিবাহ বন্ধনে আবদ্ধ হন। তার পরিবারে এক ছেলে ও এক মেয়ে সন্তান রয়েছে।

তথ্যসূত্র
---------

1. 1 2 3 4  "মাননীয় স্বরাষ্ট্র মন্ত্রী"। *ssd.gov.bd/*। গণপ্রজান্ত্রী বাংলাদেশ সরকার। ১৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৮।
2. ↑  "১৫৩ আসনে জয়ী যারা"। *দৈনিক সমকাল*। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
3. ↑  "আসাদুজ্জামান খাঁন"। *প্রথম আলো*। সংগ্রহের তারিখ ২০১৮-১১-২৭। [*স্থায়ীভাবে অকার্যকর সংযোগ*]

উইকিমিডিয়া কমন্সে **আসাদুজ্জামান খাঁন কামাল** সংক্রান্ত মিডিয়া রয়েছে।
**শহীদ বুদ্ধিজীবী সরকারি কলেজ, রাজশাহী** (পূর্বনাম: "সরকারি বরেন্দ্র কলেজ" এবং তার পূর্বে "গভঃ কমার্শিয়াল ইনস্টিটিউট, রাজশাহী") বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি রাজশাহী বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর রাজশাহী অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৫ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। ২০১৬ সালে থেকে বর্তমান নাম এ নামকরণ করা হয়।

প্রতিষ্ঠার ইতিহাস
-----------------

১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই সময় এই ইনস্টিটিউটসমূহ বিভিন্ন পলিটেকনিক ইনস্টিটিউট এর অধীনে পরিচালিত হত। এই প্রতিষ্টান টি রাজশাহী পলিটেকনিক ইনস্টিটিউট এর অধীনে শিক্ষা কার্যক্রম পরিচালনা করতো। ১৯৮১ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপন এর মাধমে পলিটেকনিক ইনস্টিটিউটের সাথে সংযুক্ত ব্যবসায় শিক্ষা শাখাকে স্বতন্ত্র কমার্শিয়াল ইনস্টিটিউট হিসেবে ঘোষণা করা হয়। ১৯৮৪ সালে এই প্রতিষ্টান টি এক জন অধ্যক্ষ, তিনজন সহকারী অধ্যাপক ও চারজন প্রভাষক পদ নিয়ে এর নতুন ভাবে যাত্রা শুরু করে। সেই থেকে রাজশাহী গভ: কমার্শিয়াল ইনস্টিটিউট একটি স্বতন্ত্র প্রতিষ্ঠান হিসেবে ঢাকা শিক্ষা বোর্ডের অধীনে ডিআইবিএস কোর্স পরিচালনা করে আসছে। ১২ মে ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে এই প্রতিষ্টান বরেন্দ্র কলেজ নাম নিয়ে রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।

শিক্ষা কার্যক্রম
----------------

পূর্বে এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। বর্তমান এ রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে বিজ্ঞান মানবিক ও ব্যবসায় শিক্ষা এই ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।

আরও দেখুন
---------

* বাংলাদেশের গভঃ কমার্শিয়াল ইনস্টিটিউটসমূহের তালিকা।

তথ্যসূত্র
---------

1. 1 2 3  "বিলুপ্তির পথে গভ. কমার্শিয়াল ইনস্টিটিউট"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।
2. 1 2 3  যুগোপযোগী হচ্ছে সরকারি কমার্শিয়াল ইনস্টিটিউট[*স্থায়ীভাবে অকার্যকর সংযোগ*]
3. ↑  "১৬ কমার্শিয়াল কলেজের ২০ হাজার শিক্ষার্থী ভর্তির আবেদনের সুযোগ থেকে বঞ্চিত"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৫।

বহি:সংযোগ
---------

| * দে
* স
বাংলাদেশের সাবেক গভঃ কমার্শিয়াল ইনস্টিটিউট |
| --- |
| কলেজসমূহ | 
* কুমিল্লা
* কুষ্টিয়া
* খুলনা
* চট্টগ্রাম
* ঢাকা
* দিনাজপুর
* পাবনা
* ফরিদপুর
* ফেনী
* বগুড়া
* বরিশাল
* ময়মনসিংহ
* যশোর
* রংপুর
* রাজশাহী
* সিলেট

 |
| নিয়ন্ত্রক ও অন্যান্য | 
* ঢাকা বোর্ড
* মাধ্যমিক ও উচ্চ শিক্ষা অধিদপ্তর
* শিক্ষা মন্ত্রণালয়
* জাতীয় শিক্ষা কমিশন, ১৯৫৯
* ইউএসএইড

 |
**আজাহার উদ্দিন আহমদ** (১৩ অক্টোবর ১৯১৩ – ১০ জানুয়ারি ২০১১) একজন বাংলাদেশী রাজনীতিবিদ ও চিকিৎসক ছিলেন। তিনি পূর্ব পাকিস্তান প্রাদেশিক আইন পরিষদের সদস্য (এমএলএ) ও ডেপুটি লীডার ছিলেন। পাকিস্তান জাতীয় পরিষদের সদস্যও ছিলেন তিনি। তার ছেলে মেজর (অব.) হাফিজ উদ্দিন আহমদ বীর বিক্রম।

প্রাথমিক জীবন
-------------

আজাহার উদ্দিন আহমদ ১৩ অক্টোবর ১৯১৩ সালে তৎকালীন ব্রিটিশ ভারতের ভোলার দৌলতখানের উত্তর নেয়ামতপুরের চর কাকড়া গ্রামে জন্মগ্রহণ করেন। ছোটকালেই পিতামাতার সাথে লালমোহন চলে যান। তার পিতার নাম গোলাম রহমান পাটোয়ারী।

তিনি লালমোহন মাইনর স্কুল থেকে ১৯২৪ সালে প্রাথমিক বৃত্তি ও ১৯২৭ সালে জুনিয়র বৃত্তি লাভ করেন। ১৯৩৩ সালে ভোলা সরকারি স্কুল থেকে মেট্রিক ও ১৯৩৫ সালে বরিশালের বিএম কলেজ থেকে আইএসসি পাশ করেন। ১৯৪০ সালে এলএমএফ (লাইসেনশিয়েট অব মেডিকেল ফ্যাকাল্টি) পাশ করেন।

কর্মজীবন
--------

আজাহার উদ্দিন আহমদ ১৯৪০ সালে কলকাতা ক্যাম্বেল হাসপাতালে ডাক্তার হিসেবে তার প্রথম কর্মজীবন শুরু করেন। এরপর ঢাকা মিটফোর্ড, চট্টগ্রাম জেনারেল হাসপাতাল ও কক্সবাজার জেনারেল হাসপাতালে চাকুরী করেন।

অল ইন্ডিয়া মেডিকিল লাইসেন্শিয়েট এসোসিয়েশনের বরিশাল জেলার সভাপতি ছিলেন। চাকুরী থেকে অবসর গ্রহণের পর সামাজিক ও রাজনৈতিক কাজে সম্পৃক্ত হন।

১৯৫২ সালের ভাষা আন্দোলনেও তার ভূমিকা ছিল অনন্য। তিনি বরিশাল ডায়াবেটিক এসোসিয়েশন, ভোলা জনকল্যাণ সমিতি ও বরিশালের অন্যান্য জনকল্যাণমূলক কাজে সম্পৃক্ত ছিলেন।

রাজনৈতিক জীবন
-------------

আজাহার উদ্দিন আহমদ ১৯৬২, ১৯৬৩ ও ১৯৬৫ সালে তিনি লালমোহন-চরফ্যাসন থেকে প্রাদেশিক আইন পরিষদের সদস্য (এমএলএ) নির্বাচিত হন। সে সময় ডেপুটি লীডার হিসেবেও দারিত্ব পালন করেন তিনি।

১৯৭০ সালে আওয়ামী লীগের পক্ষ হতে জাতীয়পরিষদের সদস্য নির্বাচিত হন।

১৯৭৩ সালে ভোলা তিন আসনে জাসদ থেকে মনোনয়ন পেয়েছিলেন।

মৃত্যু
------

১০ জানুয়ারি ২০১১ সালে বার্ধক্যজনিত কারনে বরিশালের শেবাচিম হাসপাতালে মৃত্যুবরণ করেন।

তথ্যসূত্র
---------

1. 1 2  কর্নেল মোহাম্মদ আবদুল হক, পিএসসি (অব:) (৪ নভেম্বর ২০২১)। "মেজর হাফিজ উদ্দিন আহমদ বীর বিক্রম এক সফল সামরিক, রাজনৈতিক নেতা"। *দৈনিক নয়াদিগন্ত*। ৮ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২৩।
2. 1 2  "প্রখ্যাত ব্যক্তিত্ব, ভোলা জেলা"। *বাংলাদেশ জাতীয় তথ্য বাতায়ন*। ৮ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২৩।
3. 1 2  "১৯৭০ সালের সাধারণ নির্বাচনে জাতীয় পরিষদে বিজয়ী সদস্যদের তালিকা"। *সংগ্রামের নোটবুক*। ১১ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০২৩।
**প্রথম প্রবর সেন** (শা. আনু. 275 – 335 CE) যিনি বিন্ধ্যশক্তির পর বাকাটক রাজবংশের রাজা হন। তিনি একজন শক্তিশালী রাজা ছিলেন এবং 'সম্রাট' উপাধি গ্রহণ করেছিলেন।  প্রথম প্রভারসেন, খ্রিস্টীয় চতুর্থ শতাব্দীর প্রথম দিকে শাসন করেছিলেন। 

অজন্তার ষোল নম্বর গুহার শিলালিপিতে তাকে দ্বিজ বা ব্রাহ্মণ হিসেবে উল্লেখ করা হয়েছে। এই লিপি থেকে জানা যায় যে, তার বিশাল অশ্বারোহী বাহিনী ছিল এবং তাকে প্রচণ্ড লড়াই করে ক্ষমতা লাভ করতে হয়েছিল। যদিও পুরাণে তাকে বিদিশার শাসক হিসেবে বর্ণনা করা হয়েছে, তবে ঐতিহাসিকরা তা সত্য বলতে মানেননি। বিন্ধ্যশক্তির পরে তার পুত্র প্রথম প্রবর সেন সিংহাসনলাভ করেন এবং দক্ষিণ ও উত্তর ভারত ধিকার করে তিনি সম্রাট উপাধি গ্রহণ করেন। তিনি নর্মদা নদী পেরিয়ে সিসুক নামক এক রাজার শাসনাধীন পুরিক রাজ্য অধিকার করেন। মনে করা হয়, তিনি দক্ষিণ কোশল, কলিঙ্গ ও অন্ধ্রের বিস্তীর্ণ অঞ্চল নিজ অধিকারে আনেন। প্রথম প্রবর সেন ব্রাহ্মণ্য ধর্মানুলম্বী ছিলেন, যিনি অগ্নিষ্টোম, অপ্তোর্যম, উখথ্য, শোদাসিন, অতিরাত্র, বাজপেয়, বৃহস্পতিসব, সদ্যস্ক্র ও চার বার অশ্বমেধ যজ্ঞ সম্পাদন করেন। তার পুত্র গৌতমীপুত্রের সঙ্গে রাজা ভবনাগের কন্যার বিবাহ হয়, কিন্তু প্রথম প্রবরসেনের মৃত্যুর পূর্বেই গৌতমীপুত্রের মৃত্যু হলে, গৌতমীপুত্রের পুত্র প্রথম রুদ্রসেন পরবর্তী সম্রাট হন, যিনি নন্দীবর্ধনকে রাজধানী করে রাজত্ব করেন। প্রথম প্রবর সেনের অপর পুত্র সর্ব সেন বৎসগুল্ম নামক স্থানে রাজধানী স্থাপন করে পৃথক ভাবে রাজ্য শাসন করেন।

তথ্যসূত্র
---------

1. ↑  A.S. Altekar (২০০৭)। Majumdar, R.C.; Altekar, A.S. সম্পাদকগণ। *The Vakataka-Gupta Age*। Motilal Banarsi Dass। পৃষ্ঠা 90। আইএসবিএন 9788120800434। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Pravarasena I, Ruler of Vakataka Dynasty"। *IndiaNetzone.com*। সংগ্রহের তারিখ ২০২২-০১-১২।
3. ↑  "History of India"। *indiansaga.com*। সংগ্রহের তারিখ ২০২২-০১-১২।
**আলেকজান্দ্রা গামলেমশগ আন্দ্রেসেন** (জন্ম ২৩ জুলাই ১৯৯৬)  একজন নরওয়েজীয় উত্তরাধিকারী। তিনি ২০১৬ সালে ১৯ বছর বয়সে বিশ্বের সর্বকনিষ্ঠ শতকোটিপতি হয়েছিলেন  এবং টানা তিন বছর *ফোর্বসের* তালিকায় সর্বকনিষ্ঠ শতকোটিপতি হিসাবে অবস্থান করেছিলেন।  ২০২০ সালের হিসাবে, আন্দ্রেসেন হলেন বিশ্বের দ্বিতীয়-কনিষ্ঠ শতকোটিপতি এবং তার মোট সম্পদের পরিমাণ ১.১ বিলিয়ন মার্কিন ডলার।

জীবনের প্রথমার্ধ
----------------

আন্দ্রেসেন নরওয়েজীয় শিল্পপতি জোহান এইচ. অ্যান্ড্রেসেন জুনিয়রের মেয়ে, ফের্ড এএস- এর মালিক, যিনি ২০০৭ সালে আলেকজান্দ্রা এবং তার বোন ক্যাথারিনাকে ৪২.২% মালিকানা হস্তান্তর করেছিলেন (যদিও তাদের বাবা জোর দিয়েছিলেন যে তিনি তার মেয়েদের বাধ্য করবেন না, পারিবারিক সংস্থায় অংশ নিতে)।  

তিনি জোহান এইচ. আন্দ্রেসেনের প্রপৌত্রী, জোহান হেনরিক আন্দ্রেসেন এবং অ্যান্টন ক্লেভেনেসের প্রপৌত্রী এবং নিকোলাই আন্দ্রেসেনের প্র-প্রপৌত্রী। জোহান হেনরিক ছিলেন নিকোলে অগাস্ট আন্দ্রেসেনের ভাই এবং নিলস অগাস্ট আন্দ্রেসেন বুটেনশনের চাচা।

কর্মজীবন
--------

আন্দ্রেসেন ঘোড়ার পোশাক প্রতিযোগিতায় একাধিক পুরস্কার এবং সম্মান জিতেছেন এবং অশ্বারোহী পোশাক কোম্পানি কিংসল্যান্ডের জন্য বেশ কয়েকবার মডেলিং করেছেন।

তথ্যসূত্র
---------

1. ↑  "Alexandra Gamlemshaug ANDRESEN" *Federation Equestre Internationale* retrieved 8 February 2017
2. ↑  Jedeur-Palmgren, Max। "The Youngest Billionaire In The World Is A Norwegian Teenager"। *Forbes*। সংগ্রহের তারিখ ২ এপ্রিল ২০১৯।
3. ↑  Chaykowski, Kathleen। "The World's Youngest Billionaires In 2019: Meet The 71 Under Age 40"। *Forbes*। সংগ্রহের তারিখ ২ এপ্রিল ২০১৯।
4. ↑  Cuccinello, Hayley। "Meet The World's Youngest Billionaires"। *Forbes*। সংগ্রহের তারিখ ২০ এপ্রিল ২০২০।
5. ↑  Heather Saul। "Alexandra Andresen: 19-year-old teenager and the world's youngest billionaire | People | News"। *The Independent*। ২০১৬-০৩-০২ তারিখে মূল থেকে আর্কাইভ করা। সংগ্রহের তারিখ ৩ মার্চ ২০১৬।
6. ↑  "Alexandra Andresen"। *Forbes*। ৭ মার্চ ২০১৮। সংগ্রহের তারিখ ৭ মার্চ ২০১৮।
7. ↑  "Instagram"। Instagram। ৯ সেপ্টেম্বর ২০১৬। সংগ্রহের তারিখ ২ মার্চ ২০১৭।
8. ↑  Huddleston, Tom Jr. (২০১৯-০৮-২২)। "These sisters were the world's youngest billionaires before Kylie Jenner—but they still drove second-hand cars"। *CNBC* (ইংরেজি ভাষায়)। সংগ্রহের তারিখ ২০২০-০৪-০৯।
**লুইজি মিচেল** (১৮৩০ - ১৯০৫) একজন ফরাসী নৈরাজ্যবাদী নারী বিপ্লবী, শিক্ষিকা, এবং প্যারিস কমিউনের অন্যতম প্রধান নেত্রী। তিনি তার ছদ্মনাম ক্লেমেসে ব্যবহার করতেন। তাকে রেড ভার্জিন অফ অফ মন্টমারতে বলে ডাকা হতো। সাংবাদিক ও সাহিত্যিকরা তাকে নারী অধিকার, মানবাধিকার আন্দোলনের একজন সর্বাগ্রগন্য নেত্রীর শিরোপা দিয়েছিলেন।

প্রারম্ভিক জীবন
---------------

প্যারিস।—লেস ক্লাবস।—উন কনফারেন্স দে লুইস মিশেল আ লা স্যালে গ্রাফার্ড।— (ডেসিন ডি এম. ডি হেনেন।)
লুইজি মিচেল, চুয়াটাউ এর ভ্রংকোর্টে জন্মগ্রহণ করেন ১৮৩০ সালে। তিনি ছিলেন আদতে এটিনে চার্লস ডেমাহিস এর গৃহপরিচারিকার অবৈধ সন্তান। ভ্রংকোর্ট গ্রামে তার মা ও পিতামহের কাছে বেড়ে ওঠেন ও লেখাপড়া করেন। গ্রামীণ লোকাচার, প্রথা ও ইতিহাসের প্রতি তার আগ্রহ ছিল। শিক্ষিকার যোগ্যতা অর্জন করলেও তৃতীয় নেপোলিয়নের আমলে তাকে কোনো স্কুলে যোগদান করতে দেওয়া হয়নি। এর পর থেকে মিচেন বোনাপার্টিস্টদের তীব্র বিরোধী হয়ে যান। ১৯৬৬ সালে প্যারিসের মন্টমেরতে কোয়ার্টার স্কুলে শিক্ষিকা হিসেবে যোগ দেন এবং তখন থেকেই বিওলবী রাজনীতি ও জনসেবার কাজে জড়িয়ে পড়েন তিনি। সোসাইতে পোর লা রেভেন্ডিকেশন ডু ড্রয়েট ডেস ফেমেস নামক নারী আন্দোলনকারী সংস্থার সাথে তার যোগাযোগ হয়। নারী শিক্ষার সঙ্গে তার কাজকর্ম শুরু হয় ১৯৬৬ সাল থেকে।

প্যারি কমিউন
------------

যোদ্ধার বেশে লুইজি মিচেল
পারি কমিউনের সময় ব্যারিকেডে আহত কমিউনার্ডদের চিকিৎসা ও শুশ্রুষার কাজে অসামান্য ভূমিকা গ্রহণ করেন মিচেল। ফ্রাংকো প্রুশিয়ান যুদ্ধে অবদান রাখেন। সমাজতান্ত্রিক রাষ্ট্র কমিউন গঠন হলে তিনি ছিলেন একজন ন্যাশনাল গার্ড। মন্টমারত্রে সেমেটারিতে তিনি বিপ্লবী থিওফিল ফেরে'র সাথে ছিলেন। ফেরে'কে মৃত্যুদণ্ড দেওয়া হয়। তাকে উৎসর্গ করে মিচেল একটি বিদায়ী কাব্য রচনা করেছিলেন। প্যারি কমিউনে লুইজি মিচেলের অবদান ও সাহসিকতাপূর্ণ ভূমিকা নিয়ে ভিক্টর হুগো *ভিরো মেজর* কাব্য রচনা করেন।

বিচার ও শাস্তি
--------------

১৮৭১ মে মাসে তিনি গ্রেপ্তার হন ও ডিসেম্বরে তাকে সিক্সথ কাউন্সিল অফ ওয়ারে'র সামনে বিচারের জন্যে আনা হয়। রাষ্ট্রদ্রোহিতা, রাষ্ট্রের বিরুদ্ধে ষড়যন্ত্রে নাগরিকদের উস্কানি ও সশস্ত্র বিদ্রোহে যোগদান করার অপরাধে অভিযুক্ত হন মিচেন। বিচারক তাকে মৃত্যুদণ্ড দিলেও তিনি অবিচল থাকেন। ২০ মাস বন্দী রাখার পর তাকে দ্বীপান্তরে পাঠানো হয়।

প্রভাব
------

তথ্যসূত্র
---------
**খাদ্য অধিদপ্তর** হল বাংলাদেশ সরকারের একটি অধিদপ্তর, যা বাংলাদেশে খাদ্য ব্যবস্থাপনা ও নীতি নির্ধারণ করে থাকে। এটি খাদ্য মন্ত্রণালয়ের অধীন অধিদপ্তর। এর সদরদপ্তর বাংলাদেশের রাজধানী ঢাকায় অবস্থিত। এটি বাংলাদেশের জন্য বিদেশ থেকে খাদ্য আমদানির চুক্তি করে থাকে। মোঃ শাখাওয়াত হোসেন বর্তমানে মহাপরিচালক হিসেবে দায়িত্ব পালন করছেন।

ইতিহাস
------

১৯৪৩ সালে বাংলায় দুর্ভিক্ষ মোকাবেলার জন্য প্রাদেশিক সরকার কর্তৃক বেঙ্গল রেশনিং অর্ডারের দ্বারা বেঙ্গল সিভিল সাপ্লাই ডিপার্টমেন্ট প্রতিষ্ঠিত হয়। ১৯৫৫ সালে পূর্ব পাকিস্তান সরকার একে কৃষি মন্ত্রণালয়ের অধীনে নেওয়ার চেষ্টা করে কিন্তু ৭ মাস পর তা ব্যর্থ হয়। বাংলাদেশ স্বাধীন হওয়ার পর ১৯৭২ সালে ফুট ও সিভিল সাপ্লাই মন্ত্রণালয় প্রতিষ্ঠা করে অধিদপ্তরকে এই মন্ত্রণালয়ের আওতায় নিয়ে আসা হয় এবং পূর্ণাঙ্গ খাদ্য অধিদপ্তর হিসেবে প্রতিষ্ঠা করা হয়। এরপর খাদ্য ও দুর্যোগ ব্যবস্থাপনা মন্ত্রণালয় এবং সর্বশেষ ২০১২ সালে খাদ্য ও দুর্যোগ ব্যবস্থাপনা মন্ত্রণালয়কে আলাদা করে খাদ্য অধিদপ্তরকে নিয়ে খাদ্য মন্ত্রণালয় গঠিত হয়।

কার্যক্রম
---------

দেশের সার্বিক খাদ্য ব্যবস্থাপনা ও তা পরিচালনা করা। জাতীয় খাদ্য নীতির কলাকৌশল বাস্তবায়ন করা। নির্ভরশীল জাতীয় খাদ্য নিরাপত্তা পদ্ধতি প্রতিষ্ঠিত করা। নিরবিচ্ছিন্ন খাদ্য শস্যের সরবরাহ ব্যবস্থা প্রতিষ্ঠিত করা। খাদ্য খাতে বিভিন্ন প্রকার উন্নয়নমূলক প্রকল্প (স্কীম) প্রণয়ন ও বাস্তবায়ন করা। দেশে খাদ্য শস্য সরবরাহ পরিস্থিতির উপর নজর রাখা। খাদ্যশস্য সংগ্রহ এবং বিতরণ ব্যবস্থাসহ অন্যান্য খাদ্য সামগ্রী যেমন- চিনি, ভৌজ্য তৈল, লবণ ইত্যাদি সংগ্রহ ও বিতরণ ব্যবস্থা করা। রেশনিং এবং অন্যান্য বিতরণ খাতে খাদ্য সামগ্রীর বিতরণ ব্যবস্থা নিশ্চিত করা। খাদ্য সামগ্রীর বাজার দর স্থিতিশীল রাখা নিশ্চিত করা। গুনগত মানের পর্যাপ্ত পরিমান খাদ্যের মজুদ, সংরক্ষণ নিশ্চিত করা। খাদ্য বাজেট, হিসাব ও অর্থ, খাদ্য পরিকল্পনা, গবেষণা এবং পরিবীক্ষণ (মনিটরিং) সংক্রান্ত বিষয়সমূহ। উৎপাদকগণের উৎপাদিত খাদ্য শস্যের নূন্যতম সহায়ক মূল্য নিশ্চিত করা। এ অধিদপ্তেরর উপর অর্পিত যে কোন বিষয়ে তথ্যানুসন্ধান পরিচালনা করা।

তথ্যসূত্র
---------
মহারানি **প্রেম কৌর** ছিলেন শিখ সাম্রাজ্যের চতুর্থ সম্রাট মহারাজা শের সিং-এর রানী এবং সহধর্মিণী। তিনি ১৮০৯ সালে তৎকালীন পাঞ্জাবের গুজরানওয়ালা জেলায় জন্মগ্রহন করেন। তার পিতা ছিলেন পাঞ্জাবের গুজরানওয়ালা জেলার লাধেওয়ালা ওয়ারাইচ গ্রামের জাট শিখ লাম্বারদার হরি সিং ওয়ারাইচ।
১৮২২ সালে তিনি রাজকুমার শের সিং-এর সাথে বিবাহ বন্ধনে আবদ্ধ হন। শিখ সাম্রাজ্যের প্রতিষ্ঠাতা মহারাজা রঞ্জিত সিং এবং তার রানী মেহতাব কৌর -এর যমজ সন্তানদের মধ্যে বড় ছিলেন রাজকুমার শের সিং। 
১৮৩১ সালে, তিনি এক পুত্রসন্তান জন্ম দেন যার নাম রাখা হয় প্রতাপ সিং। শাহজাদা প্রতাপ সিং ২৭ জানুয়ারী ১৮৪১ সালে লাহোর দুর্গে টিকা সাহেব যুবরাজ বাহাদুর উপাধি গ্রহন করে ও তিনি যুবরাজ পদে অধিষ্ঠিত হন। তদুপরি তাকে শিখ সাম্রাজ্যের ভাবী উত্তরাধিকারী হিসাবে ঘোষণা করা হয়। কিন্তু ১৮৪৩ সালের সেপ্টেম্বর মাসের পনেরো তারিখে লাহোরের শালামার বাগের কাছে সর্দার লাহিনা সিং সান্ধানভালিয়া তাকে নির্মমভাবে হত্যা করেছিলেন। মৃত্যুকালে যুবরাজের বয়স ছিল মাত্র ১২ বছর। 
১৮৪৯ সালে ব্রিটিশ রাজ কর্তৃক পাঞ্জাবের শিখ সাম্রাজ্য অধিকৃত হয়। রানী প্রেম কৌর ও তার স্বামী তখনও বেঁচে ছিলেন। ব্রিটিশরা তাদের ৭২০০ টাকা বার্ষিক পেনশন ধার্য করছিলেন। 

১৮৭৪ সালে ব্রিটিশ অধিকৃত পাঞ্জাবের লাহোরে মহারানী প্রেম কৌর দেহত্যাগ করেন। শের সিং পরবর্তীকালে তার পাঁচ বছর বয়সী ভাই দলীপ সিং মহারাজা এবং তার মা জিন্দ কৌর সাম্রাজ্যের শাসনভার ভার গ্রহন করেন।

তথ্যসূত্র
---------

1. ↑  Christopher Campbell (২০০০)। *The Maharajah's box: an imperial story of conspiracy, love and a guru's prophecy*। HarperCollinsPublishers। পৃষ্ঠা 17। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Barkat Rai Chopra (১৯৬৯)। *Kingdom of the Punjab, 1839-45*। Vishveshvaranand Institute। ওসিএলসি 143192। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**তানভীর হাসান** (**ছোট মনির**) একজন বাংলাদেশি রাজনীতিবিদ ও একাদশ জাতীয় সংসদ সদস্য। ছোট মনির টাঙ্গাইল-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। প্রবাসীদের মধ্যে তিনিই প্রথম সংসদ সদস্য হোন। তিনি জার্মানীতে আওয়ামী লীগের যুগ্ম সাধারণ সম্পাদক ছিলেন।

প্রারম্ভিক জীবন
---------------

ছোট মনির ১৯৭৮ সালের ২৭ মে টাঙ্গাইল জেলায় জন্মগ্রহণ করেন। বাবা এডভোকেট মোঃ আব্দুল গফুর এবং মাতা মোছাঃ হোছনে আরা বেগম। তার পৈতৃক নিবাস গোপালপুর উপজেলার ধোপাকান্দি ইউনিয়ন এর বরামা গ্রামে।

রাজনৈতিক জীবন
-------------

আবদুল কাদের সিদ্দিকী আওয়ামী লীগে থাকার সময় ছোট মনির সিদ্দিকী পরিবারের সাথে রাজনীতিতে যুক্ত হন। কাদের সিদ্দিকী আলাদা দল গঠন করার পর ছোট মনির জার্মানি গমন করেন। পরবর্তীতে বাংলাদেশে আসার পর তিনি আওয়ামী লীগের টাঙ্গাইল জেলা শাখার বিজ্ঞান ও প্রযুক্তি বিষয়ক সম্পাদকের দায়িত্ব পান। এছাড়ও তিনি টাঙ্গাইল জেলা শ্রমিক ফেডারেশনের সাধারণ সম্পাদক হিসেবে দায়িত্ব পালন করছেন।

তিনি টাঙ্গাইল-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি একাদশ জাতীয় সংসদের মৎস্য ও প্রাণিসম্পদ মন্ত্রণালয় সম্পর্কিত সংসদীয় স্থায়ী কমিটির বর্তমান সদস্য এবং টাংগাইল জেলা আওয়ামী লীগের বর্তমান কমিটির নবনির্বাচিত যুগ্ম সাধারণ সম্পাদক।

বিতর্ক
------

ছোট মনিরের বিরুদ্ধে ২০১৬ সালে বিদেশ থেকে অস্ত্র চোরাচালানের অভিযোগ উঠে।তার বিরুদ্ধে শিক্ষক নিক্সন হত্যা মামলার 
নির্দেশদাতা বলে অভিযোগও রয়েছে।এছাড়াও তার ও তার ভাইয়ের বিরুদ্ধে ঘাটাইলের সাবেক সাংসদ আমানুর রহমান খান রানার ভাইয়ের হত্যার অভিযোগ রয়েছে।

ব্যক্তিগত জীবন
--------------

ছোট মনির ২০২২ সালের ১৯ জানুয়ারিতে, বাংলাদেশ আওয়ামী লীগের প্রেসিডিয়াম সদস্য সাবেক মন্ত্রী শাজাহান খানের একমাত্র কন্যা ঐশী খানের সাথে বিবাহ বন্ধনে আবদ্ধ হন।

তথ্যসূত্র
---------

1. ↑  "তানভীর হাসান"। *প্রথম আলো*। সংগ্রহের তারিখ ৩০ ডিসেম্বর ২০১৮।
2. ↑  "টাঙ্গাইল-২ (গোপালপুর এবং ভুঁইয়াপুর )"। *mpnews.com.bd*। সংগ্রহের তারিখ ২০২০-১০-০৯।
3. ↑  "এমপি রানার ভূমিকায় ছোটমনি বড়মনি"। *আমাদের সময়*। ২৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।
4. ↑  "'অস্ত্র চোরাকারবারি'র নৌকার প্রার্থিতার খবরে এলাকায় 'আতঙ্ক'"। *বিডিনিউজ২৪*। ২২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৮।
5. ↑  "শাজাহান খানের মেয়েকে বিয়ে করলেন এমপি ছোট মনির (ভিডিও)"। *যুগান্তর*। সংগ্রহের তারিখ ২০২২-০১-২৪।
**কাটসু**, (ইংরেজি: Kaatsu) মাংসপেশিতে রক্তপ্রবাহ নিয়ন্ত্রনের পেটেন্ট করা অনন্য এক ব্যায়াম পদ্ধতি, যা রক্ত প্রবাহ নিয়ন্ত্রণ করে শক্তি এবং দৃঢ়তা বৃদ্ধিতে সাহায্য করে। জাপানিজ শব্দ 'কাটসু' হলো এমনই এক ব্যায়াম পদ্ধতি। ড. ইওশিঅকি সাতো কতৃক রক্তনালীর সামঞ্জস্যপূর্ণ প্রবাহ তৈরিতে আবিষ্কৃত হওয়া এ পদ্ধতিতে, বাহুর উপরিভাগে একপ্রকারের বিশেষায়িত বেল্ট (কাটসু মাস্টার ডিভাইস) দ্বারা রক্তনালীর সংকোচন করা হয় নির্ধারিত কিছু শরীরচর্চা চলাকালীন।

আবিস্কার
--------

১৯৬৬তে তত্কালীন একটি ধর্মীয় অনুষ্ঠানে উপস্থিত থাকা ১৮বছর বয়সী ইওশিঅকি সাতো, জাপানি রীতির আসন পদ্ধতিতে মেঝেতে বসে থাকতে গিয়ে তার পা অবশ হতে থাকার বিষয়টি খেয়াল করেন। এই অবস্থা থেকে পরিত্রানের আশায় থাকা সাতো, তার পায়ের কাফ পেশিগুলো মাসাজ করতে শুরু করলেন দীর্ঘায়িত ঐ অনুষ্ঠানের পুরোটা সময় অস্বস্তিতে না থাকার জন্যে। অনুভূতিটি, শরীরচর্চাবিদ হিসাবে তার অভিজ্ঞতার অনুরূপ ছিল, যা ছিল ব্যায়ামের সময় পেশীর ফুলে যাওয়ার অনুভুতির অনুরূপ  এবং এই সময় রক্ত প্রবাহ নিয়ন্ত্রণ প্রশিক্ষণের মূল ধারণা তার মাথায় আসে।

পরবর্তী ৭ বছরে, তিনি তার শরীরের বিভিন্ন অংশে বিভিন্ন পরিমান চাপ প্রয়োগে সাইকেলের টিউব, দড়ি এবং ব্যান্ড ইত্যাদি প্রয়োগ করে নিজের উপর পরীক্ষা করেন। নিজের উপর করা ঐ পরীক্ষাগুলোর ফলাফল তাকে বুঝতে সাহয্য করে, মাংসপেশিতে রক্ত প্রবাহ নিয়ন্ত্রণে কার্যকর ও অকার্যকর বিষয়াদি সম্পর্কে। যা পরবর্তিতে তাকে নরাপদ উপায়ে মাংসপেশিতে থাকা রক্তনালীর প্রবাহ পরিবর্তনের পদ্ধতি তৈরীতে সহায়তা করে।

তথ্যসূত্র
---------

1. ↑  "Photographic image of Kaatsu Training Logo"। *Par-golf.co.jp*। ২০১৬-০৩-০৪ তারিখে মূল (JPG) থেকে আর্কাইভ করা। সংগ্রহের তারিখ ২০১৬-১২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Munatones, Steven (২০১৬)। "The Evolution of KAATSU" (পিডিএফ)। *KAATSU Magazine*। **1** (3): 10। ২৪ জুন ২০২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ ডিসেম্বর ২০২৩ – KAATSU Global-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Eitel, Joseph। "What Causes Your Muscles to Expand When You Work Out?"। *The Nest*। সংগ্রহের তারিখ জানুয়ারি ১৪, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্স** (**বিলিয়া**; আক্ষরিক অর্থ: *আইন ও আন্তর্জাতিক বিষয়ক বাংলাদেশ ইনস্টিটিউট*) বাংলাদেশের আইন ও বৈদেশিক নীতির বিভিন্ন বিষয়ের উপর কাজ করার জন্য সরকারী অর্থায়নে প্রতিষ্ঠিত একটি থিঙ্ক ট্যাঙ্ক। এটি একটি স্বাধীন, বেসরকারি এবং অলাভজনক গবেষণা কেন্দ্র।

ইতিহাস
------

বাংলাদেশের স্বাধীনতার পূর্বে এটি পাকিস্তান ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্স নামে পরিচিত ছিল। বাংলাদেশের স্বাধীনতা যুদ্ধের পর, ১৯৭২ সালে সংস্থাটির নাম পরিবর্তন করে বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্স হিসেবে নামকরণ করা হয়। এটি একটি থিঙ্ক ট্যাঙ্ক বা চিন্তাশালা যেটি আইন ও আন্তর্জাতিক বিষয়ে পাণ্ডিত্যপূর্ণ গবেষণা চালায়।

তথ্যসূত্র
---------

1. ↑  কাজী এবাদুল হক (২০১২)। "বাংলাদেশ ইনস্টিটিউট অব ল' অ্যান্ড ইন্টারন্যাশনাল অ্যাফেয়ার্স"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
1. ↑  "Disneyland Celebrates 56 Years on July 17"। *Disney Parks Blog*। জানুয়ারি ২০, ২০১৩ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৬, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

**ডিজনিল্যান্ড** ক্যালিফোর্নিয়ার আনাহেইমের ডিজনিল্যান্ড রিসোর্টের একটি থিম পার্ক । এটি ওয়াল্ট ডিজনি কোম্পানি দ্বারা খোলা প্রথম থিম পার্ক এবং ওয়াল্ট ডিজনির প্রত্যক্ষ তত্ত্বাবধানে ডিজাইন করা এবং নির্মিত একমাত্র থিম পার্ক এবং ১৭ জুলাই ১৯৫৫ সালে খোলা হয়েছিল।

ডিজনি প্রাথমিকভাবে বারব্যাঙ্কে তার স্টুডিওর সংলগ্ন একটি পর্যটন আকর্ষণ গড়ে তোলার কল্পনা করেছিল, যারা দেখতে ইচ্ছুক ভক্তদের বিনোদন দিতে; যাইহোক, তিনি শীঘ্রই বুঝতে পেরেছিলেন যে প্রস্তাবিত সাইটটি তার ধারণার জন্য খুবই ছোট। স্ট্যানফোর্ড রিসার্চ ইনস্টিটিউটকে তার প্রকল্পের জন্য একটি উপযুক্ত স্থান নির্ধারণের জন্য একটি সম্ভাব্যতা অধ্যয়ন সম্পাদন করার জন্য নিয়োগ করার পর, ডিজনি একটি ১৬০-একর (৬৫ হেক্টর) কিনেছিলেন ১৯৫৩ সালে আনাহেইমের কাছে সাইট। পার্কটি অভ্যন্তরীণ এবং বাইরের প্রতিভা থেকে ওয়াল্টের হাতে বাছাই করা একটি সৃজনশীল দল দ্বারা ডিজাইন করা হয়েছিল। তারা WED এন্টারপ্রাইজ প্রতিষ্ঠা করেছে, যা আজকের ওয়াল্ট ডিজনি ইমাজিনিয়ারিং- এর অগ্রদূত। ১৯৫৪ সালে নির্মাণ শুরু হয় এবং ১৭ জুলাই, ১৯৫৫ সালে এবিসি টেলিভিশন নেটওয়ার্কে একটি বিশেষ টেলিভিশন প্রেস ইভেন্টের সময় পার্কটি উন্মোচন করা হয়। ১৯৬৬ সালে নিউ অরলিন্স স্কয়ার, ১৯৭২ সালে বিয়ার কান্ট্রি, ১৯৯৩ সালে মিকি'স টুনটাউন এবং ২০১৯ সালে *স্টার ওয়ারস* : গ্যালাক্সি'স এজ সহ ডিজনিল্যান্ড তার উদ্বোধনের পর থেকে সম্প্রসারণ ও বড় ধরনের সংস্কার করেছে। উপরন্তু, ডিজনি ক্যালিফোর্নিয়া অ্যাডভেঞ্চার পার্ক ২০০১ সালে ডিজনিল্যান্ডের মূল পার্কিং লটের সাইটে খোলা হয়েছিল।

বিশ্বের অন্যান্য থিম পার্কের তুলনায় ডিজনিল্যান্ডের ক্রমবর্ধমান উপস্থিতি রয়েছে, এটি খোলার পর থেকে ৭৫৭ মিলিয়ন ভিজিট (ডিসেম্বর ২০২১ অনুযায়ী)। ২০২২ সালে পার্কটিতে আনুমানিক ১৬.৯ মিলিয়ন ভিজিট হয়েছিল, এটিকে সেই বছর বিশ্বের দ্বিতীয় সর্বাধিক পরিদর্শন করা বিনোদন পার্কে পরিণত করেছে, শুধুমাত্র ম্যাজিক কিংডমের পিছনে, যে পার্কটি এটি অনুপ্রাণিত করেছিল।  একটি ২০০৫ ডিজনি রিপোর্ট অনুযায়ী, ৬৫,৭০০টি কাজ ডিজনিল্যান্ড রিসোর্ট দ্বারা সমর্থিত, যার মধ্যে প্রায় ২০,০০ সরাসরি ডিজনি কর্মচারী এবং ৩,৮০০ তৃতীয় পক্ষের কর্মচারী ( স্বাধীন ঠিকাদার বা তাদের কর্মচারী) রয়েছে।  ডিজনি ২০১৯ সালে "প্রজেক্ট স্টারডাস্ট" ঘোষণা করেছিল, যার মধ্যে উচ্চতর উপস্থিতির সংখ্যার জন্য পার্কের প্রধান কাঠামোগত সংস্কার অন্তর্ভুক্ত ছিল।

1. ↑  Savvas, George (ফেব্রুয়ারি ৭, ২০১৭)। "Star Wars-Themed Lands at Disney Parks Set to Open in 2019"। *Disney Parks Blog*। ফেব্রুয়ারি ৮, ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৭, ২০১৭।
2. ↑  "Attendance at the Disneyland theme park (Anaheim, California) from 2009 to 2021"। *Statista*। সংগ্রহের তারিখ ১৭ নভেম্বর ২০২২।
3. ↑  "TEA/AECOM 2022 Global Attractions Attendance Report" (পিডিএফ)। ২০২৩। সংগ্রহের তারিখ ২৩ জুন ২০২৩।
4. ↑  "News from the Disney Board — March 04, 2005"। The Walt Disney Company। মার্চ ৪, ২০০৫। মার্চ ১০, ২০১৪ তারিখে মূল থেকে আর্কাইভ করা।
5. ↑  "Disneyland Resort Celebrates 60 Years of 'Sleeping Beauty'"। *Disney Parks Blog* (ইংরেজি ভাষায়)। সংগ্রহের তারিখ এপ্রিল ৪, ২০১৯।
ওয়াল্ট ডিজনি ওয়ার্ল্ড, বিউনা ভিসটা, ফ্লোরিডাতে বায়োমেট্রিক পদ্ধতিতে একটি টিকিটের একজন ব্যবহারকারীর পরিচয় নিশ্চিত করা হচ্ছে
**মানব বৈশিষ্ট্য পরিমাপবিদ্যা** বা **বায়োমেট্রিক্স** (ইংরেজি: Biometrics) বলতে মানব-সম্পর্কিত পরিসংখ্যান বোঝায়। বায়োমেট্রিক্স সনাক্তকরণ (অথবা বাস্তবসম্মত সনাক্তকরণ) কম্পিউটার বিজ্ঞানে বহুল ব্যবহৃত একপ্রকার সনাক্তকরণ প্রথা। একদল লোকের উপর নজরদারী চালাতে এটি ব্যবহার করা যায়।

বায়োমেট্রিক সনাক্তকারী কিছু বিশেষ বৈশিষ্ট্য দ্বারা কোন ব্যক্তিকে চিহ্নিত করে। বায়োমেট্রিক সনাক্তকারীর শারীরিক এবং আচরণগত বৈশিষ্ট্য দ্বারা ভাগ করা হয়। শারীরিক বৈশিষ্ট্য শরীরের গঠন এর সাথে সম্পর্কিত। উদাহরণস্বরূপ আঙ্গুলের ছাপ, হাতের তালুর শিরা, মুখমণ্ডল, ডিএনএ, হাতের তালুর ছাপ, হাতের জ্যামিতিক আকৃতি, আইরিশ, রেটিনা,গন্ধ এছাড়া আরো অনেক কিছু। আচরণগত বৈশিষ্ট্য, ব্যক্তির আচরণ বিধি এর সাথে সম্পর্কিত,যার মধ্যে আছে টাইপিং ছন্দ, হাঁটার ধরন এবং গলার স্বর। কিছু গবেষক বায়োমেট্রিক্স- এর আরেক নাম দিয়েছেন "বিহেভিয়ার মেট্রিক্স" বা "মানব-আচরণ পরিমাপবিদ্যা"। 
মানুষের শরীরের বিভিন্ন অঙ্গ-প্রত্যঙ্গের গঠন বা আচরণগত বৈশিষ্ট্যের উপর ভিত্তি করে কোনো নির্দিষ্ট ব্যক্তিকে শনাক্ত করার পদ্ধতিই বায়োমেট্রিক্স। 

অনেক প্রবেশাধিকার সংরক্ষিত প্রতিষ্ঠান অথবা টোকেন ভিত্তিক সনাক্তকরণ ব্যবস্থায়, যেমনঃ যানবাহন চালকের অনুমতি বা লাইসেন্স অথবা পাসপোর্ট, জ্ঞানভিত্তিক সনাক্তকরণ ব্যবস্থা যেমন, শব্দচাবি (পাসওয়ার্ড) অথবা ব্যক্তিগত সনাক্তকরণ সংখ্যা। যেহেতু বায়োমেট্রিক সনাক্তকারীরা একে অপরের থেকে আলাদা, তারা টোকেন এবং জ্ঞানভিত্তিক উপায় থেকে বেশি কার্যকর শনাক্তকরণের ক্ষেত্রে;তাছারা বায়োমেট্রিক সনাক্তকারী সমূহ তথ্যের গোপনীয়তা রক্ষার ব্যাপারে সচেতন হতে সহায়তা করে।

তথ্যসূত্র
---------

1. ↑  উচ্চ মাধ্যমিক তথ্য ও যোগাযোগ প্রযুক্তি বই by প্রকাশ কুমার দাস ও প্রকৌ. মোঃ মেহেদী হাসান (পৃষ্ঠা-৫০)
**বিষ্ণুপুর স্যার রমেশ ইনস্টিটিউশন**, (ইংরেজি: Bishnupur Sir Romesh Institution or **BSRI** in short), পশ্চিমবঙ্গের  উত্তর চব্বিশ পরগনা জেলায় অবস্থিত একটি শতাব্দী প্রাচীন বিদ্যালয়। এটি বর্তমানে বাংলা মাধ্যমের মাধ্যমিক ও উচ্চ মাধ্যমিক স্তরের ছেলেদের বিদ্যালয়। বিদ্যালয়ের উচ্চ মাধ্যমিক স্তরের পড়াশোনা অবশ্য সহশিক্ষামূলক।

ইতিহাস
------

কলকাতা হাইকোর্টের প্রখ্যাত বাঙালি বিচারপতি ও সমাজসেবক স্যার রমেশ চন্দ্র মিত্র (১৮৪০-১৮৯৯) ১৮৮০ খ্রিস্টাব্দে তার জন্মস্থান অবিভক্ত চব্বিশ পরগনা জেলার রাজারহাট-বিষ্ণুপুর গ্রামে একটি ইংরাজী মাধ্যমের বিদ্যালয় স্থাপন করেন, তার বন্ধুবর উইলিয়াম মহেন্দ্রনাথ দাস মহাশয়ের সহযোগিতায়।

কলকাতা হাইকোর্টে স্থাপিত রমেশচন্দ্র মিত্রর মর্মর মূর্তি 
সেসময় এটির নাম ছিল বিষ্ণুপুর উচ্চ ইংরাজী বিদ্যালয়। বিচারপতি মিত্রের দান করা জমিতে ও অর্থানুকূল্যে বিদ্যালয় ভবন নির্মিত হয়। এমনকি এর পরিচালন ব্যয়ও তিনি প্রথমদিকে বহন করতেন এবং ভবিষ্যতে বিদ্যালয়ের ব্যবস্থাপনা ব্যয় বাবদ মোটা অঙ্কের অর্থ বরাদ্দ করে ট্রাস্টও গঠন করেছিলেন। ১৮৮৮ খ্রিস্টাব্দে বিদ্যালয়টি  কলকাতা বিশ্ববিদ্যালয়ের অনুমোদন লাভ করে। ১৮৯৯ খ্রিস্টাব্দে তার প্রয়াণের পর ১৯১৪ খ্রিস্টাব্দে নতুন ভবনে স্থানান্তরিত হয় এবং ১৯১৬ খ্রিস্টাব্দে বিদ্যালয়টি "বিষ্ণুপুর স্যার রমেশ মিটারস্ হাই ইংলিশ স্কুল" নামে পরিচিত হয়। তারপর ১৯১৯ খ্রিস্টাব্দে তদানীন্তন প্রধান শিক্ষক জ্যোর্তিময় ঘোষের প্রস্তাব অনুসারে "বিষ্ণুপুর স্যার রমেশ ইনস্টিটিউশন "নামে পরিবর্তিত হয়। ১৯৫১ খ্রিস্টাব্দে পশ্চিমবঙ্গ মধ্য শিক্ষা পর্ষদ গঠিত হলে বিদ্যালয়টি পর্ষদের অনুমোদন পায় ১৯৫২ খ্রিস্টাব্দে এবং ১৯৬১ খ্রিস্টাব্দে উচ্চতর মাধ্যমিক বিদ্যালয় স্তরে উন্নীত হয়। ১৯৬৩ খ্রিস্টাব্দে বিজ্ঞান বিভাগের পড়াশোনা শুরু হয়। 
১৯৮০ খ্রিস্টাব্দে শতবর্ষ উদযাপিত হয়।

পরিকাঠামো
---------

শতাব্দী প্রাচীন বিদ্যালয়টিতে পুরাতন ও নতুন ভবনের প্রশস্ত শ্রেণীকক্ষে ষষ্ঠ শ্রেণী হতে দ্বাদশ শ্রেণীর শিক্ষার্থীদের পঠনপাঠনের সুব্যবস্থা আছে। ৭৮ জন অভিজ্ঞ শিক্ষকমণ্ডলী ও ১৯৭৫ জন শিক্ষার্থী নিয়ে শিক্ষার্থী ও শিক্ষক বর্তমান অনুপাত ২৫:১। বিদ্যালয়টিতে শিক্ষাদানের মান বেশ উন্নত। বিদ্যালয়ে পাঠাগারে পুস্তক সংখ্যা প্রায় ৪১৬৫ টি। পড়াশোনার মানের সাথে বিদ্যালয়ের চূড়ান্ত পরীক্ষায় শিক্ষার্থীদের উত্তীর্ণের হার সামজস্যপূর্ণ। বর্তমানে কলা, বিজ্ঞান ও বাণিজ্য শাখা'র বিভিন্ন বিষয়ে শিক্ষাদানের ব্যবস্থা আছে বিদ্যালয়টিতে।

বিদ্যালয়টির নিজস্ব ক্রীড়াঙ্গণ বেশ প্রশস্ত। বিভিন্ন প্রথাগত শিক্ষাক্রম ছাড়াও খেলাধূলাসহ প্রথাবহির্ভূত বিষয় যেমন কর্মশিক্ষা ( বাগান তৈরি করা, সার তৈরি করা, কাঠের কাজ) বিষয়ে শিক্ষাদানের ব্যবস্থা করে থাকে বিদ্যালয়টি। বিদ্যালয়ে ভারত স্কাউট এন্ড গাইডস্ ও রেড ক্রসের পৃথক গোষ্ঠী আছে।  এছাড়াও বিদ্যালয়ে ন্যাশনাল ক্যাডেট কর্পস তথা এন.সি.সি র প্রশিক্ষণ এবং বাংলার ব্রতচারী সমিতির স্থানীয় অঙ্গ সমিতি - রাজারহাট আঞ্চলিক ব্রতচারী সমিতির র সহযোগিতায় ব্রতচারী প্রশিক্ষণেরও ব্যবস্থা আছে।

উল্লেখযোগ্য প্রাক্তনীরা
-----------------------

### প্রধান শিক্ষক

* জ্যোতিময় ঘোষ
* সত্যকিঙ্কর সেন
* বিপ্লব মিত্র (বর্তমান)

তথ্যসূত্র
---------

1. ↑  >
2. 1 2  বিদ্যালয়ের অবসরপ্রাপ্ত শিক্ষক রণজিৎ কুমার মণ্ডল হতে প্রাপ্ত বিষ্ণুপুর স্যার রমেশ ইনস্টিটিউশন শতবার্ষিকী পত্রিকা
**খানজাদা** বা **খান জাদেহ** হল মুসলিম রাজপুত মেভের অন্তর্গত একটি সম্প্রদায়  এরা ভারতের উত্তর প্রদেশের আওয়াধ অঞ্চলে বসবাস করে। এই সম্প্রদায়টি রাজস্থানী খানজাদা রাজপুত মেভদের থেকে কিছুটা আলাদা।  এরা ওয়ালি-ই-মেওয়াত রাজা নাহের খানের বংশধর এবং জাদৌন গোত্রের একটি উপ-গোষ্ঠী। তারাও মুসলিম রাজপুত সম্প্রদায়ের অন্তর্গত। তারা নিজেদেরকে মুসলমান রাজপুত মেভ বলে উল্লেখ করে।  ১৯৪৭ সালে ভারত বিভাগের পর এই সম্প্রদায়ের অনেক সদস্য পাকিস্তানে চলে যায় ও সেখানে বসতি স্থাপন করে। 

ফার্সি ভাষায় খানজাদা শব্দের অর্থ *খানের পুত্র* বা রাজা। এর আক্ষরিক অর্থ রাজপুত শব্দের মতই, যার অর্থ সংস্কৃতে রাজার পুত্র। প্রতিটি খানজাদা বংশের নিজস্ব ঐতিহ্য রয়েছে । তারা কখন ইসলাম গ্রহণ করেছিল সেই সকল তথ্যের কথাও জানা যায়।

উনিশ শতকের মাঝামাঝি থেকে, খানজাদা শব্দের মাধ্যমে সেই সমস্ত রাজপুত গোষ্ঠীকে বোঝানো হত যারা আওধ এবং পার্শ্ববর্তী বেনারস অঞ্চলে বসবাস করত এবং ইসলাম ধর্ম গ্রহণ করেছিল। রংহার শব্দের মাধ্যমে পশ্চিম উত্তর প্রদেশের যেকোনো মুসলিম রাজপুতকে বোঝায়। সেইরকমই খানজাদা শব্দের মাধ্যমে এখন পূর্ব উত্তর প্রদেশের যে কোনো মুসলিম রাজপুত গোষ্ঠীকে বর্ণনা করতে ব্যবহৃত হয়। অর্থাত এই দুই শব্দের মাধ্যমে এই দুই জনজাতির আঞ্চলিক শ্রেনীবিন্যাস হয়। এছাড়াও, গাজীপুর জেলার মুসলিম ভূমিহারও খানজাদা শ্রেণীর অন্তর্ভুক্ত। 

উত্তর আওয়াধের দক্ষিণ-পূর্বে, মোটামুটিভাবে বারাবাঙ্কি জেলা থেকে উত্তর পশ্চিমে লখিমপুর খেরি জেলার কিছু স্থান নিয়ে গঠিত একটি অঞ্চল আছে যেখানে খানজাদাদের বসবাস। তারা ইসলাম ধর্মের সমস্ত নিয়মকানুন মেনে কিছু সামান্য ভিন্ন ধর্মীয় আচার ও রীতি অনুসরণ করেছেন। বারাবাঙ্কি জেলার রাইসেনঘাট তহসিলের চৌহান খানজাদা গ্রামের একটি সাম্প্রতিক গবেষণায় দেখা গেছে যে এই বিশেষ সম্প্রদায়টি তাদের প্রতিবেশী পাঠান সম্প্রদায়ের সাথে দৃঢ়ভাবে সম্পর্কি‌ত এবং দুটি গোষ্ঠীর মধ্যে ক্রমবর্ধমান আন্তঃবিবাহ ছিল। এই অঞ্চলে তাদের অর্থনৈতিক অবস্থা ক্ষতিগ্রস্ত হয়েছে, বিশেষ করে শ্রাবস্তী ও বলরামপুর জেলায় তাদের খামারের আকার হ্রাস পাচ্ছে। অনেকেই এখন প্রকৃতপক্ষে ভূমিহীন কৃষি শ্রমিক। 

খানজাদারা জমিদারি প্রথার বিলুপ্তির কারণে ক্ষতিগ্রস্ত হয়েছে। তারা অনেকেই এখন নিঃস্ব। বিশেষ করে বলরামপুর, গোন্ডা এবং বাহরাইচের লোকেরা এখন কেবল কৃষি শ্রমিক। সম্প্রদায়টির ধার্মিক রীতিনীতিরও কিছু পরিবর্তন এসেছে। এখন সম্প্রদায়ের সংখ্যাগরিষ্ঠরা সুন্নি ও সংখ্যালঘু এবং প্রাক্তন তালুকদার পরিবারগুলি শিয়া মুসলমান। তাদের অনেক গ্রামীন মাদ্রাসা রয়েছে। মাদ্রাসাগুলি উর্দু ভাষার বৃদ্ধিকে সহজতর করেছে।

তথ্যসূত্র
---------

1. ↑  "Meo Rajput by Sardar Azeemullah Khan Meo"। *www.jadeed.store* (ইংরেজি ভাষায়)। ২০২৩-০২-২৩ তারিখে মূল থেকে আর্কাইভ করা। সংগ্রহের তারিখ ২০২৩-০২-২৩।
2. ↑  "Meo Rajput by Sardar Azeemullah Khan Meo"। *www.jadeed.store* (ইংরেজি ভাষায়)। ২০২৩-০২-২৩ তারিখে মূল থেকে আর্কাইভ করা। সংগ্রহের তারিখ ২০২৩-০২-২৩।
3. ↑  "Meo Rajput by Sardar Azeemullah Khan Meo"। *www.jadeed.store* (ইংরেজি ভাষায়)। ২০২৩-০২-২৩ তারিখে মূল থেকে আর্কাইভ করা। সংগ্রহের তারিখ ২০২৩-০২-২৩।
4. ↑  People of India Uttar Pradesh Volume XLII Part One edited by A Hasan & J C Das pages 19 Manohar publications
5. ↑  pages 40-41 in Muslim Caste in Uttar Pradesh: A Study of Culture Contact by Ghaus Ansari. Ethnographic and Folk Culture Society, 1960
6. ↑  Family, kinship and marriage among Muslims in India / edited by Imtiaz Ahmad আইএসবিএন ০-৮৮৩৮৬-৭৫৭-৫
**সেকেন্ডারি স্কুল সার্টিফিকেট** বা **এস.এস.সি.** বা **মাধ্যমিক স্কুল সার্টিফিকেট** হলো বাংলাদেশের দশম শ্রেণীর ছাত্র-ছাত্রীদের জন্য প্রযোজ্য একটি গণপরীক্ষা। মাদ্রাসার ছাত্রদের জন্য প্রদানকৃত সমমানের সনদকে বলা হয় **দাখিল** পরীক্ষা। এই পরীক্ষায় উত্তীর্ণদের সেকেন্ডারি স্কুল সার্টিফিকেট প্রদান করা হয় এবং তাদের একাদশ শ্রেণীতে ভর্তির সুযোগ দেয়া হয়। এই পরীক্ষা মাধ্যমিক পরীক্ষা হিসেবেও পরিচিত।

পরীক্ষা পরিচালনা
----------------

সেকেন্ডারি স্কুল সার্টিফিকেট পরীক্ষা বাংলাদেশে সমগ্র দেশব্যাপী নয়টি শিক্ষা বোর্ডের অধীনে একযোগে অনুষ্ঠিত হয়। পরীক্ষার্থীদের তাদের প্রবেশপত্র নিজ নিজ প্রতিষ্ঠান প্রধানের নিকট থেকে পরীক্ষা আরম্ভের কমপক্ষে তিন দিন পূর্বে সংগ্রহ করতে হয়। পূর্ব ঘোষিত সময়সূচি ও কার্যক্রম অনুযায়ী নির্ধারিত পরিক্ষা কেন্ত্রসমূহে পরীক্ষা গ্রহণ করা হয়। সৃজনশীল ও বহুনির্বাচনী পরীক্ষার জন্য আলাদা আলাদা উত্তরপত্র ব্যবহার করতে হয়। পরীক্ষার্থীদেরকে তাদের নিজ নিজ উত্তরপত্রের ওএমআর ফরমে তার পরীক্ষার রোল নম্বর, রেজিস্ট্রেশন নম্বর, বিষয় কোড ইত্যাদি যথাযথভাবে লিখে বৃত্ত ভরাট করতে হয়। যেহেতু ওএমআর ফরম ওএমআর মেশিন দিয়ে যাচাই করা হয় তাই উত্তরপত্র ভাঁজ করার ব্যাপারে নিষেধাজ্ঞা থাকে। পরীক্ষার্থীকে প্রত্যেক বিষয়ে স্বাক্ষরলিপিতে অবশ্যই স্বাক্ষর করতে হয় কেননা এর দ্বারা নিশ্চিত হওয়া যায় পরীক্ষার্থী পরীক্ষায় অংশ নিয়েছেন কিনা। প্রত্যেক পরীক্ষার্থী কেবল নিবন্ধনপত্রে বর্ণিত বিষয় বা বিষয়সমূহের পরীক্ষায় অংশগ্রহণ করতে পারবে। কোনো অবস্থায়ই ভিন্ন বিষয়ে পরীক্ষায় অংশগ্রহণ করা যায় না, কিংবা করলে তা বাতিল বলে গণ্য হয়। 
পরীক্ষার্থীরা পদার্থবিদ্যা, গণিত বা অনুরূপ অন্যান্য বিষয়ের পরিক্ষার জন্য প্রয়োজনীয় সাধারণ সায়েন্টিফিক ক্যালকুলেটর ব্যবহার করতে পারে। পরীক্ষায় নকল ঠেকাতে পরীক্ষা কেন্দ্রের সচিব ব্যতীত অন্য কারোই পরীক্ষা-কেন্দ্রে মোবাইল ফোন ব্যবহারে অনুমতি থাকে না। পরীক্ষার ফল প্রকাশের ১০ দিনের মধ্যে পুনঃনিরীক্ষণের জন্য এসএমএস-এর মাধ্যমে আবেদন করার সুযোগ থাকে।

আরও দেখুন
---------

* মাধ্যমিক স্কুল সার্টিফিকেট পরীক্ষা-২০২৩

তথ্যসূত্র
---------

1. ↑  "জাতীয় শিক্ষানীতি ২০১০, মাধ্যমিক ও উচ্চ শিক্ষা বিভাগ, শিক্ষা মন্ত্রণালয়, বাংলাদেশ" (পিডিএফ)। সংগ্রহের তারিখ ৯ অক্টোবর ২০২০।

বহিঃসংযোগ
---------

* মাধ্যমিক ও উচ্চ মাধ্যমিক শিক্ষা বোর্ড, বাংলাদেশ
* মাধ্যমিক ও উচ্চ শিক্ষা বিভাগ, শিক্ষা মন্ত্রণালয়, বাংলাদেশ
* শিক্ষা মন্ত্রণালয়, বাংলাদেশ
**আলি সালমিন আল বালুশি** (আরবি: علي سالمين‎, ইংরেজি: Ali Salmeen; ৪ ফেব্রুয়ারি ১৯৯৫; **আলি সালমিন** নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াসল এবং সংযুক্ত আরব আমিরাত জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

আমিরাতি ফুটবল ক্লাব আল ওয়াসলের যুব পর্যায়ের হয়ে খেলার মাধ্যমে সালমিন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৩–১৪ মৌসুমে, আল ওয়াসলের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

সালমিন ২০১৪ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪০ ম্যাচে ২টি গোল করেছেন।

প্রারম্ভিক জীবন
---------------

আলি সালমিন আল বালুশি ১৯৯৫ সালের ৪ঠা ফেব্রুয়ারি তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৪ সালের ২৭শে মে তারিখে, ১৯ বছর, ৩ মাস ও ২৩ দিন বয়সে, ডান পায়ে ফুটবল খেলায় পারদর্শী সালমিন আর্মেনিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৭২তম মিনিটে মধ্যমাঠের খেলোয়াড় খামিস ইসমাইলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি আর্মেনিয়া ৩–৪ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে সালমিন সর্বমোট ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সংযুক্ত আরব আমিরাত | ২০১৪ | ১ | ০ |
| ২০১৭ | ৪ | ০ |
| ২০১৮ | ১১ | ১ |
| ২০১৯ | ১১ | ০ |
| ২০২০ | ২ | ০ |
| ২০২১ | ১১ | ১ |
| সর্বমোট | ৪০ | ২ |

তথ্যসূত্র
---------

1. ↑  "UA Emirates - Armenia 3:4 (Friendlies 2014, May)"। *worldfootball.net* (ইংরেজি ভাষায়)। ২০২১-১১-২৩। সংগ্রহের তারিখ ২০২১-১১-২৩।
2. ↑  "UAE vs. Armenia - 27 May 2014"। *Soccerway*। ২০১৪-০৫-২৭। সংগ্রহের তারিখ ২০২১-১১-২৩।
3. ↑  "Armenia - United Arab Emirates, May 27, 2014 - International Friendlies - Match sheet"। *Transfermarkt* (ইংরেজি ভাষায়)। ২০১৪-০৫-২৭। সংগ্রহের তারিখ ২০২১-১১-২৩।
4. ↑  Strack-Zimmermann, Benjamin (২০১৪-০৫-২৭)। "United Arab Emirates vs. Armenia (3:4)"। *National Football Teams*। সংগ্রহের তারিখ ২০২১-১১-২৩।

বহিঃসংযোগ
---------


উইকিমিডিয়া কমন্সে **আলি সালমিন** সংক্রান্ত মিডিয়া রয়েছে।

* সকারওয়েতে আলি সালমিন (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আলি সালমিন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আলি সালমিন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আলি সালমিন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আলি সালমিন (ইংরেজি) উইকিউপাত্তে এটি সম্পাদনা করুন
একজন মন্ত্রী হলেন একজন রাজনীতিবিদ যিনি একটি মন্ত্রণালয়ের প্রধান হন, অন্যান্য মন্ত্রীদের সাথে একযোগে নীতির বিষয়ে সিদ্ধান্ত গ্রহণ ও বাস্তবায়ন করেন। কিছু এখতিয়ারে সরকার প্রধানও একজন মন্ত্রী এবং তাকে 'প্রধানমন্ত্রী', 'প্রধানমন্ত্রী', 'মুখ্যমন্ত্রী', 'চ্যান্সেলর' বা অন্য উপাধি হিসেবে মনোনীত করা হয়।

কমনওয়েলথ রাজ্যের এখতিয়ারের ক্ষেত্রে যা ওয়েস্টমিনস্টার সরকার ব্যবস্থা ব্যবহার করে, মন্ত্রীদের সাধারণত সংসদ বা আইনসভার যেকোন একটি কক্ষের সদস্য হতে হয় এবং সাধারণত আইনসভার নিম্নকক্ষে সংখ্যাগরিষ্ঠতা নিয়ন্ত্রণ করে এমন রাজনৈতিক দলের সদস্য হতে হয়। অন্যান্য বিচারব্যবস্থায়—যেমন বেলজিয়াম, মেক্সিকো, নেদারল্যান্ডস, ফিলিপাইন, স্লোভেনিয়া এবং নাইজেরিয়া—একটি মন্ত্রিপরিষদ-স্তরের পদের ধারক বা অন্য সরকারি কর্মকর্তাকে আইনসভার সদস্য হওয়ার অনুমতি নেই। প্রতিটি এখতিয়ারের প্রশাসনিক ব্যবস্থার উপর নির্ভর করে, মন্ত্রীরা সাধারণত একটি সরকারি বিভাগের প্রধান এবং সরকারের মন্ত্রণালয়, মন্ত্রিসভা এবং সম্ভবত মন্ত্রিসভা কমিটির সদস্য হন। কিছু মন্ত্রী অন্যদের চেয়ে বেশি সিনিয়র হতে পারেন, এবং কেউ কেউ 'সহকারী মন্ত্রী' বা 'উপমন্ত্রী' উপাধি ধারণ করতে পারেন। কিছু এখতিয়ার, বিপুল সংখ্যক মন্ত্রী সহ, মন্ত্রীদের অভ্যন্তরীণ বা বাইরের মন্ত্রণালয় বা মন্ত্রিসভায় মনোনীত করতে পারে।

কিছু এখতিয়ারে — যেমন হংকং, মেক্সিকো, ফিলিপাইন, যুক্তরাজ্য এবং মার্কিন যুক্তরাষ্ট্র — সমতুল্য মন্ত্রিপরিষদ-স্তরের পদের ধারকদের সেক্রেটারি বলা হয় (যেমন, যুক্তরাজ্যে স্বরাষ্ট্র সচিব, যুক্তরাষ্ট্রে সেক্রেটারি অফ স্টেট যুক্তরাষ্ট্র). মন্ত্রিপরিষদ-স্তরের পদের কিছু হোল্ডারের অন্য উপাধি থাকতে পারে, যেমন 'অ্যাটর্নি-জেনারেল' বা 'পোস্টমাস্টার-জেনারেল'।

তথ্য সূত্র
----------

টেমপ্লেট:সূত্র - তালিকা

1. ↑  "Minister"। *Oxford Dictionary*। নভেম্বর ১৯, ২০১৭ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Minister"। *Collins Dictionary*। সংগ্রহের তারিখ ১৭ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Grondwet"। *wetten.overheid.nl* (ওলন্দাজ ভাষায়)। সংগ্রহের তারিখ ২০২১-০৩-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একটি *ভারত মাতা* ভাস্কর্য কন্যাকুমারী, বা কেপ কমোরিন, ভারতের দক্ষিণ-সবচেয়ে উপকূলে অবস্থিত
ভারত মাতার একটি চিত্র
**ভারত মাতা দীর্ঘজীবী হোক** বা **ভারত মাতা কী জয়** (হিন্দি: भारत माता की जय) ভারতের স্বাধীনতা সংগ্রামের সময় সবচেয়ে বেশি ব্যবহৃত স্লোগান ছিল । 'ভারত মাতা' প্রথম উল্লেখ করা হয়েছিল কিরণ চন্দ্র বন্দোপাধ্যায়ের নাটকে , যেটি ১৮৭৩ সালে পরিবেশিত হয়েছিল। ভারত ভূমি কে একটি জীবন্ত মায়ের সরূপ হিসাবে ব্যবহৃত হয়েছিল, যা বারবার তার সন্তানদের দ্বারা তাদের মুক্তির প্রচেষ্টায় ব্যবহৃত হয়েছিল।। ভারত মাতার বিজয় ঘোষণার এই বাণী স্বাধীনতা সংগ্রামের সৈনিকদের মধ্যে নতুন উদ্যমের সঞ্চার করত। আজও এই স্লোগানটি দেশপ্রেম বা জাতি গঠন সম্পর্কিত অনুষ্ঠান, কর্মসূচি এবং আন্দোলনে ব্যবহৃত হয়।

আরো দেখুন
---------

* ভারত মাতা
* ভারত মাতা মন্দির
* বন্দে মাতরম
* জয় হিন্দ

তথ্যসূত্র
---------

1. ↑  "आखिर कहां से आया भारत माता की जय का नारा...कौन है इसका जनक"। *Breaking Hindi news, India News, Latest News Headlines, World news in Hindi, Hindi news paper* (হিন্দি ভাষায়)। 10 अप्रैल 2016। 6 जनवरी 2018 তারিখে মূল থেকে আর্কাইভ করা। সংগ্রহের তারিখ 6 जनवरी 2018।  এখানে তারিখের মান পরীক্ষা করুন: `|তারিখ=, |সংগ্রহের-তারিখ=, |আর্কাইভের-তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)

পাদটীকা
-------

বহিঃসংযোগ
---------
**ওয়ালিদ মুহাম্মদ আব্দুল্লা আলি আল হায়াম** (আরবি: وليد الحيام, ইংরেজি: Waleed Al Hayam; জন্ম: ৩ ফেব্রুয়ারি ১৯৯১; **ওয়ালিদ আল হায়াম** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০০৯–১০ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ওয়ালিদ ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৭৮ ম্যাচে অংশগ্রহণ করেছেন।

প্রারম্ভিক জীবন
---------------

ওয়ালিদ মুহাম্মদ আব্দুল্লা আলি আল হায়াম ১৯৯১ সালের ৩রা ফেব্রুয়ারি তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১০ সালের ২৫শে ডিসেম্বর তারিখে, ১৯ বছর, ১০ মাস ও ২২ দিন বয়সে, বাম পায়ে ফুটবল খেলায় পারদর্শী ওয়ালিদ উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ১–১ গোলে ড্র করেছিল। বাহরাইনের হয়ে অভিষেকের বছরে ওয়ালিদ মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৯ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১০ | ১ | ০ |
| ২০১১ | ৫ | ০ |
| ২০১২ | ৯ | ০ |
| ২০১৩ | ৫ | ০ |
| ২০১৪ | ৩ | ০ |
| ২০১৫ | ৬ | ০ |
| ২০১৬ | ৫ | ০ |
| ২০১৭ | ১৩ | ০ |
| ২০১৮ | ৯ | ০ |
| ২০১৯ | ১৪ | ০ |
| ২০২০ | ২ | ০ |
| ২০২১ | ৬ | ০ |
| সর্বমোট | ৭৮ | ০ |

তথ্যসূত্র
---------

1. ↑  "كووورة: الموقع العربي الرياضي الأول"। *كووورة* (আরবি ভাষায়)। সংগ্রহের তারিখ ১৯ নভেম্বর ২০২১।
2. ↑  Strack-Zimmermann, Benjamin (২৫ ডিসেম্বর ২০১০)। "Bahrain vs. Uzbekistan (1:1)"। *National Football Teams*। সংগ্রহের তারিখ ১৯ নভেম্বর ২০২১।

বহিঃসংযোগ
---------

* সকারওয়েতে ওয়ালিদ আল হায়াম (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ওয়ালিদ আল হায়াম (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ওয়ালিদ আল হায়াম (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ওয়ালিদ আল হায়াম (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ওয়ালিদ আল হায়াম (ইংরেজি) উইকিউপাত্তে এটি সম্পাদনা করুন